势连沧海阔,色比白云深。怒雪驱寒气,狂雷散大音。
浪高风更起,波急石难沉。鸟惧多遥村,龙惊不敢吟。
坳如开玉穴,危似走琼岑。但褫千人魄,那知伍相心。
岸摧连古道,洲涨踣丛林。跳沫山皆湿,当江日半阴。
天然与禹凿,此理遣谁寻?忆江南·江南忆 唐·白居易 江南忆,最忆是杭州。山寺月中寻桂子,郡亭枕上看潮头。
何日更重游?钱塘江潮 唐·罗隐 怒声汹汹势悠悠,罗刹江边地欲浮。漫道往来存大信,也知反复向平流。
狂抛巨浸疑无底,猛过西陵似有头。至竟朝昏谁主掌?好骑赪鲤向阳候。
樟亭观潮 唐·宋昱 涛来势转雄,猎猎驾长风。雷震云霓里,山飞霜雪中。
激流高失岸,吹唠上侵空。翕辟乾刊异,盈虚日月同。
艅艎从陆起,洲浦隔阡通。跳沫喷岩翠,翻波带景红。
怒湍初抵北,却浪复归东。寂听堪增勇,晴看自发蒙。
伍生传或谬,枚叟说难工。来信应无己,申威亦匪穷。
冲腾如决胜,回合似相攻。委质任平视,谁能测始终。
钱江借取筑钱城 五代·钱缪 天分浙水应东溟,日夜波涛不暂停。千尺巨堤冲欲裂,万人力御势须平。
吴都地窄兵师广,罗刹名高海众狞。为报龙王及水府,钱江借取筑钱城。
观潮 宋·齐唐 何意滔天苦作威?狂驱海若走冯夷。因看平地波翻起,知是沧浪鼎沸时。
初似长平万瓦震,忽如员峤六螯移。直应待得澄如练,会有安流往济时。
酒泉子·长忆观潮 宋·潘阆 长忆观潮,满郭人争江上望,来疑沧海尽成空,万面鼓声中。弄潮儿向涛头立,手把红旗旗不湿。
别来几向梦中看,梦觉尚心寒。和运使舍人观潮 宋·范仲淹 何处潮偏盛,钱塘无与俦。
谁能问天意,独此见涛头。海浦吞来尽,江城打欲浮。
势雄驱岛屿,声怒战貔貅。万叠云才起,千寻练不收。
长风方破浪,一气自横秋。高岸惊先裂,群源怯倒流。
腾凌大鲲化,浩荡六螯游。北客观犹惧,吴儿弄弗忧。
子胥忠义者,无覆巨川舟。把酒问东溟,潮从何代生?宁非天吐纳,长逐月亏盈。
暴怒中秋势,雄豪半夜声。堂堂云阵合,屹屹雪中行。
海面雷霆聚,江心瀑布横。巨防连地震,群楫望风迎。
涌若跤龙斗,奔如雪雹惊。来知千古信,回见百川平。
破浪功难敌,驱山力可并。伍胥神不泯,凭此发威名。
绍圣二年八月十八日观潮浙江亭 宋·米芾 怒势豪声迸海门,州人伟是子胥魂。天排云阵千雷震,地卷银山万马奔。
高与月轮参朔望,信如壶漏报朝昏。吴争越战成何事,一曲渔歌过远村。
钱塘晚望 宋·谢翱 钱塘江上夜潮过,秋尽寒烟白露多。吴越青山明月裹,舟人各唱异乡歌。
十八日观潮 宋·陈师道 一年壮观尽今朝,水伯何知故晚潮。海浪肯随山俯仰,风帆常共客飘飘。
催试官考较戏作 宋·苏轼 八月十五夜,月色随处好。不择茅檐与市楼,况我官居似蓬岛。
风味堂前野桔香,剑潭桥畔秋荷老。八月十八潮,壮观天下无。
鲲鹏水击三千里,组练长驱十万夫。红旗青盖互明灭,黑沙白浪相吞屠。
人生会合古难必,此景此行那两得。愿君闻此添蜡烛,门外白袍如立鹄。
摸鱼儿·观潮上叶丞相 宋·辛弃疾 望飞来、半空鸥鹭,须臾动地鼙鼓。截江组练驱山去,鏖战未收貔虎。
朝又暮。悄惯得、吴儿不怕蛟龙怒。
风波平步。看红旆惊飞,跳鱼直上,蹙踏浪花舞。
凭谁向,万里长鲸吞吐。人间儿戏千弩。
滔天力倦知何事,白马素车东去。堪恨处:人道是,属镂怨愤终千古。
功名自误。谩教得陶朱,五湖西子,一舸弄烟雨。
观潮 送刘监至江上作 宋·陆游 江平无风面如镜,日午楼船帆影正。忽看千尺涌涛头,颇动老子乘桴兴。
涛头汹汹雪山倾,江流却作镜面平。向来壮观虽一快,不如帆影青山行。
嗟余往来不知数,惯见买符官发渡。云根小筑幸可归,勿为浮名老行路。
酹江月·浙江亭观涛应制 宋·吴琚 玉虹遥挂,望青山隐隐,细如一抹。忽觉天风吹海立,好似春霆初发。
白马凌空,琼鳌驾水,日夜朝天阙。飞龙舞凤,郁葱环拱吴越。
此景天下应无,东南形胜,伟观真奇绝。好似吴儿飞彩帜,鹫起一江秋雪。
黄屋天临,水屏云拥。看击中流楫。
晚来波静,海门飞上明月。